CELEX: 62018TN0758
Language: lt
Date: 2018-12-21 00:00:00
Title: Byla T-758/18: 2018 m. gruodžio 21 d. pareikštas ieškinys byloje ABLV Bank / SRB

4.3.2019   
            
            
               LT
            
            
               Europos Sąjungos oficialusis leidinys
            
            
               C 82/59
            
         
      2018 m. gruodžio 21 d. pareikštas ieškinys byloje ABLV Bank / SRB
      
      (Byla T-758/18)
      (2019/C 82/71)
      Proceso kalba: anglų
      
         Šalys
      
      
         Ieškovė: ABLV Bank AS (Ryga, Latvija), atstovaujama advokatų O. Behrends, M. Kirchner ir L. Feddern
      
         Atsakovė: Bendroji pertvarkymo valdyba (BPV)
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2018 m. spalio 17 d. BPV sprendimą dėl ABLV Bank, kiek tai susiję su BPV atsisakymu perskaičiuoti ir grąžinti šio banko Bendrajai pertvarkymo valdybai sumokėtus ex ante įnašus;
               
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dešimčia pagrindų.
      
                  1.
               
               
                  Pirmasis ieškinio pagrindas grindžiamas tuo, kad BPV nepakankamai įvertino Fondo įnašų prorata temporis pobūdį.
               
            
                  2.
               
               
                  Antrasis ieškinio pagrindas grindžiamas tuo, kad BPV neatsižvelgė į pačios BPV aiškų pripažinimą, kad Fondo įnašai yra gali būti grąžinami pro rata temporis pagrindu.
               
            
                  3.
               
               
                  Trečiasis ieškinio pagrindas grindžiamas tuo, kad BPV neatsižvelgė į aiškią Komisijos deleguotojo reglamento 2015/63 (1) 12 straipsnio 1 dalies nuostatą, kad jeigu sąlygos įvykdomos tik dėl atitinkamų metų dalies, nustatomi tik dalinio įnašo mokėjimai.
               
            
                  4.
               
               
                  Ketvirtasis ieškinio pagrindas grindžiamas tuo, kad BPV klaidingai rėmėsi Reglamento 806/2014 (2) 70 straipsnio 4 dalimi.
               
            
                  5.
               
               
                  Penktasis ieškinio pagrindas grindžiamas tuo, kad BPV rėmėsi klaidingu Komisijos deleguotojo reglamento 2015/63 12 straipsnio 2 dalies aiškinimu.
               
            
                  6.
               
               
                  Šeštasis ieškinio pagrindas grindžiamas tuo, kad BPV pažeidė teisinio saugumo ir teisėtų lūkesčių principus.
               
            
                  7.
               
               
                  Septintasis ieškinio pagrindas grindžiamas tuo, kad BPV pažeidė proporcingumo principą.
               
            
                  8.
               
               
                  Aštuntasis ieškinio pagrindas grindžiamas tuo, kad BPV pažeidė nemo auditur principą.
               
            
                  9.
               
               
                  Devintasis ieškinio pagrindas grindžiamas tuo, kad BPV neatsižvelgė į savo ankstesnių veiksmų svarbą.
               
            
                  10.
               
               
                  Dešimtasis ieškinio pagrindas grindžiamas tuo, kad BPV pažeidė Europos Sąjungos pagrindinių teisių chartijos 16 ir 17 straipsnius.
               
            
         (1)  2014 m. spalio 21 d. Komisijos deleguotasis reglamentas (ES) 2015/63, kuriuo papildomos Europos Parlamento ir Tarybos direktyvos 2014/59/ES nuostatos dėl ex ante įnašų, skirtų pertvarkymo finansavimo struktūroms (OL L 11, 2015, p. 44).
      
         (2)  2014 m. liepos 15 d. Europos Parlamento ir Tarybos reglamentas (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (OL L 225, 2014, p. 1).